CELEX: 22008D0083
Language: et
Date: 2007-12-20 00:00:00
Title: 2008/83/EÜ: AKV–EÜ ministrite nõukogu otsus nr 4/2007, 20. detsember 2007 , millega muudetakse AKV–EÜ partnerluslepingu Lõuna-Aafrikat käsitlevat protokolli nr 3

30.1.2008   
            
            
               ET
            
            
               Euroopa Liidu Teataja
            
            
               L 25/11
            
         AKV–EÜ MINISTRITE NÕUKOGU OTSUS nr 4/2007,
   20. detsember 2007,
   millega muudetakse AKV–EÜ partnerluslepingu Lõuna-Aafrikat käsitlevat protokolli nr 3
   (2008/83/EÜ)
   AKV–EÜ MINISTRITE NÕUKOGU,
   võttes arvesse ühelt poolt Aafrika, Kariibi mere ja Vaikse ookeani riikide rühma („AKV”) liikmete ning teiselt poolt Euroopa Ühenduse ja selle liikmesriikide vahelist partnerluslepingut, millele on alla kirjutatud Beninis Cotonous 23. juunil 2000 (1) ning mis on läbi vaadatud nimetatud partnerluslepingut muutva lepinguga, (2) mis kirjutati alla Luxembourgis 25. juunil 2005, ning eriti selle Lõuna-Aafrikat käsitlevat protokolli nr 3,
   ning arvestades järgmist:
   
               (1)
            
            
               AKV–EÜ partnerluslepingu protokolli nr 3 artiklis 5 on sätestatud, et lepingu majandus- ja kaubanduskoostöö sätteid ei kohaldata Lõuna-Aafrika suhtes.
            
         
               (2)
            
            
               7. märtsil 2006 esitas Euroopa Ühendusega majanduspartnerluse lepingu üle läbirääkimisi pidav ning Lõuna-Aafrika Arenguühendusse (SADC) kuuluv AKV riikide rühm taotluse, et Lõuna-Aafrika saaks täieõiguslikult osaleda läbirääkimistel ning ministrite nõukogu nõustus taotlusega 12. veebruaril 2007 teatavatel tingimustel.
            
         
               (3)
            
            
               Majanduspartnerluslepingu läbirääkimisi peetakse vastavalt AKV–EÜ partnerluslepingu majandus- ja kaubandussätetele, eriti vastavalt partnerluslepingu artiklitele 36 ja 37.
            
         
               (4)
            
            
               Õigusselguse tagamiseks tuleks muuta Cotonou lepingu protokolli nr 3 eesmärgiga võtta arvesse Lõuna-Aafrika täieõiguslikku osalemist majanduspartnerluslepingu läbirääkimistel ja tema võimalikku ühinemist majanduspartnerluslepinguga.
            
         
               (5)
            
            
               Protokolli nr 3 võib vastavalt selle artiklile 7 ministrite nõukogu otsusega läbi vaadata,
            
         ON TEINUD JÄRGMISE OTSUSE:
   Artikkel 1
   AKV–EÜ partnerluslepingu protokolli nr 3 artiklisse 5 lisatakse järgmine lõige:
   
      „3.   Käesolev protokoll ei takista Lõuna-Aafrikat pidamast läbirääkimisi mõne käesoleva lepingu 3. osa II jaotises sätestatud majanduspartnerluslepingu üle ega sellisele lepingule alla kirjutamast, kui sellega nõustuvad majanduspartnerluslepingu teised osalised.”
   
   Artikkel 2
   Käesolev otsus jõustub vastuvõtmise päeval.
   
      Brüssel, 20. detsember 2007
      
         
            AKV–EÜ ministrite nõukogu nimel, AKV–EÜ suursaadikute komitee esimehe asetäitja
         
         Álvaro MENDONÇA E MOURA
         
      
   
   
      (1)  EÜT L 317, 15.12.2000, lk 3.
   
      (2)  ELT L 209, 11.8.2005, lk 27. Lepingut kohaldatakse ajutiselt vastavalt otsusele nr 5/2005 (ELT L 287, 28.10.2005, lk 1).